**DĖL LĖŠŲ SKYRIMO**

2016 m. rugsėjo 28 d. Nr. DĮV-1469

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2, 5.3 ir 5.4. papunkčiais ir atsižvelgdamas į Bijotų bendruomenės pirmininkės Lauros Pundinienės 2016 m. rugsėjo 22 d. prašymą Nr. 22 „Dėl finansavimo skyrimo“ ir 2016 m. rugsėjo 20 d. prašymą Nr. 19 „Dėl lėšų skyrimo“, viešosios įstaigos Pajūrio ambulatorijos 2016 m. rugpjūčio 31 d. prašymą Nr. D1-39, Šilalės krašto neįgaliųjų sąjungos pirmininkės Violetos Kasnauskaitės 2016 m. rugsėjo 19 d. prašymą Nr. 16-28, Kaimų bendruomenės „Saulietekis“ pirmininkės Astos Norbutienės 2016 m. rugsėjo 20 d. prašymą, Upynos Švč. M. Marijos vardo parapijos klebono kun. Vytauto Šiaudvyčio 2016 m. rugsėjo 5 d. prašymą, Žvingių Švč. Kryžiaus Išaukštinimo parapijos klebono Dainoro Židacko 2016 m. rugsėjo 15 d. prašymą, Šilalės Šv. Pranciškaus Asyžiečio parapijos klebono kan. dr. Algio Genučio 2016 m. rugsėjo 7 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės veiklos programos (Nr.1), iš viso – 8 012,36 Eur:

1.1. Bijotų bendruomenei – 250,0 Eur (prisidėti prie projekto „Sutvarkytas stadionas – kartų vienijimo vieta“ įgyvendinimo);

1.2. Bijotų bendruomenei – 400,00 Eur (padengti Bijotuose organizuojamos tradicinės žemdirbių šventės „Duona ir gira – lauko darbų pabaigoje“ išlaidų dalį);

1.3. viešajai įstaigai Pajūrio ambulatorijai – 1400,0 Eur (padengti ambulatorijos naujos kanalizacijos ir vandentiekio sistemos įrengimo išlaidų dalį);

1.4. Šilalės krašto neįgaliųjų sąjungai – 437,16 Eur (vykimo į respublikinę neįgaliųjų darbų parodą- mugę- koncertą „Tau Vilniau“, vykusį š. m. rugsėjo 4 d. Vilniuje išlaidoms padengti).

1.5. Kaimų bendruomenei „Saulietekis“– 525,20 Eur (prisidėti prie projekto „Lauko treniruoklių ir poilsio erdvės įrengimas kaimų bendruomenėje „Saulietekis“ “ įgyvendinimo išlaidų);

1.6. Upynos Švč. M. Marijos vardo parapijai – 2 000,0 Eur (padengti klebonijos vidaus patalpų bei šildymo sistemos remonto išlaidų dalį);

1.7. Žvingių Švč. Kryžiaus Išaukštinimo parapijai – 1 000,0 Eur (padengti Žvingių parapijos namų remonto išlaidų dalį);

1.8. Šilalės Šv. Pranciškaus Asyžiečio parapijai – 2 000,0 Eur (padengti naujos šventoriaus tvoros aptvėrimo išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA SUDERINTA

Savivaldybės meras Buhalterinės apskaitos Teisės ir viešosios tvarkos skyriaus Teisės ir viešosios tvarkos skyriaus

 skyriaus vedėja kalbos tvarkytoja vyr. specialistė

Jonas Gudauskas Ona Bubelaitė Aldona Špečkauskienė Regina Kvederienė

2016-09- 2016-09- 2016-09- 2016-09-

Parengė

Finansų skyriaus

vedėja

Danguolė Vėlavičiutė

2016-09-27